REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 02-1110/15

23. jul 2015. godine

B e o g r a d

NARODNA SKUPŠTINA

Odbor za zdravlje i porodicu, na sednici održanoj 23. jula 2015. godine, razmotrio je PREDLOG ODLUKE O RAZREŠENjU ČLANA ZDRAVSTVENOG SAVETA SRBIJE, koji je podnela Vlada.

Sednici Odbora je prisustvovao državni sekretar prof. dr Berislav Vekić.

Na osnovu čl. 156. stav 3. i 193. Poslovnika Narodne skupštine, Odbor za zdravlje i porodicu podnosi

I Z V E Š T A J

Odbor je konstatovao da je Predlog odluke o razrešenju člana Zdravstvenog saveta Srbije podnet u skladu sa članom 153. tačka 1) Zakona o zdravstvenoj zaštiti.

Odbor je odlučio da predloži Narodnoj skupštini da prihvati Predlog odluke o razrešenju člana Zdravstvenog saveta Srbije, kojom se prof. dr Dragan Savić, redovni profesor Medicinskog fakulteta Univerziteta u Novom Sadu, razrešava dužnosti člana Zdravstvenog saveta Srbije, na lični zahtev.

Za izvestioca Odbora na sednici Narodne skupštine određena je prof. dr Slavica Đukić Dejanović, predsednik Odbora.

PREDSEDNIK

Prof. dr Slavica Đukić Dejanović